cyanic-selkie/wikianc huggingface dataset:
Air France–KLM
Air France-KLM har hovedkontor i Charles de Gaulle lufthavn utenfor Paris.
VM i terrengsykling 1990
VM i terrengsykling 1990 (verdensmesterskapet i terrengsykling) ble arrangert i Durango i USA i 1990.
Fjord Base
Fjord Base på Botnaneset åpnet i 1985, og er Norges største forsyningsbase for oljeindustri. Fjord Base ligger på Botnaneset i Flora kommune som er helt vest i Sunnfjord. Det er etablert 65 forskjellige selskap på Fjord Base, og basen har rundt 500 årsverk. Fjord Base er utgangsporten for leteboring og drift av oljefelter i nordlige del av Nordsjøen. Basen er utgangspunkt for Statoil sin forsyningsaktivitet til 29 installasjoner i Nordsjøen. De største leveransene går til Snorre, Tordis, Vigdis og Visund, Gullfaks, Statfjord og Veslefrikk. Statoil har lagt sin sentralhavn (Europalager) for rør til Fjord Base, en stor administrativ avdeling knyttet til Statoil Forpleining, og Statoil Norges avdeling Sogn og Fjordane. Spekteret av bedrifter på Fjord Base er stort med skipshandel, forpleiningstjenester, spedisjon, fortolling og klarering, containerutleie og avfallsmottak. Du finner også selskap innen stål- og sveisearbeid, husbygging, maling og sandblåsing, maskin- og rørarbeid, elektroinstallasjon og service, kontroll og sertifisering av løfte- og transportutstyr, bunkers, gassolje, boreslamolje, smøroljeprodukter og agent for riggoperasjoner. Særlig er det mange kompetansebedrifter innen rørbehandling på Fjord Base.
Fjord Base har en moderne og effektiv havneterminal for base-til-base-transport, kystfart og utenriksfart. Det er tilgjengelig moderne og effektivt laste- og losseutstyr, inkludert Ro-ro-anlegg. Gode havneforhold, 24 timers service, 2.000 skipsanløp i året, samt opprustning av riksveinettet, gjør Fjord Base til naturlig innfallsport og utskipingssted for gods til og fra Sogn og Fjordane. Fjord Base AS er eiendomsselskapet som har ansvar for utbygging av baseområdet med utleiebygg / – areal, kaier og tekniske anlegg, og inngår leieavtaler for disse fasilitetene med selskap som ønsker å etablere seg på baseområdet.
Bedriften Saga Fjordbase er operatør på basen og utfører pakking, merking og forsendelse, transport og løft på basen, lasting og lossing av fartøy, verksted for tyngre maskiner, OCTG håndtering og lager, inne- og utelager, spedisjon, sjøtransport, vei- og lufttransport.
Historie
Den største «leietakeren» på oljebasen var Saga Petroleum, som siden 1975 hadde prøveboring utenfor kysten, og et lite kontor i Florø. Både Saga, Amoco og Gulf fikk prøvebore utenfor Fjordane-kysten på vilkår av at de brukte Florø som base. I 1985 fikk en industrigruppe med INC Gruppen i føringen en avtale om drift av Fjord Base for 10 år. INC Gruppen overtok etterhvert hele basen. Den største aktiviteten ved basen skaper Snorrefeltet som Saga Petroleum - fra 1999 Norsk Hydro, og senere Statoil Hydro - driver rett vest for Florø. I år 2001 var Statoil det eneste oljeselskapet som opererer fra Fjord Base, som er en Euro-havn for lossing og videre distribusjon av rør til oljeindustrien. I 2010 åpnet Statoil ett av de største logistikksenterne for rør i Europa på Fjord Base. Senteret forsyner Tampen-feltet pluss Brage, Troll og Oseberg med rør. Til sammen 900.000 tonn utstyr går ut og inn av basen i året. Aktiviteten til Statoil genererte i 2010 rundt 400 arbeidsplasser i Florø.
I 2015 kunngjorde Statoil at de ikke lenger ville drive med rørhåndtering og lagerdrift i Florø. Dette førte til nedskjæring i tal tilsette fra 1. juli 2015.
Fra starten tidlig på 1980-tallet til idag er det gjort store utbygginger av arealer, bygninger og infrastruktur slik at utbygd/planert areal nå er 700 mål. Det pågår et omfattende arbeid med videre utvidelser av basen.
Størrelser på Fjord Base
Disponibelt areal: 728 000 m²
Planert utleieareal: 575 000 m²
Veier, kaier og fellesareal: 102 000 m²
Bygninger, kontor, lager m.m: 51 300 m²
Kaianlegg: 600 m
Ro-ro kai: 600 m
Karin Okkenhaug
Karin Okkenhaug Seim (født 5. januar 1977) er en norsk artist, musiker og låtskriver.
Liv og virke
Karin Okkenhaug ga ut sitt debutalbum Se det du ser 10. januar 2018 på Christer Falcks plateselskap C+C Records. Platen er produsert av Anders Engen. Bandet består av Audun Erlien, Bendik Hofseth, Mathias Eick, Anders Engen og Kjetil Steensnæs. Knut Anders Sørum er med som duettpartner på en av albumets låter. Hennes andre album Den dagen det snur ble gitt ut 11. mars 2022 på plateselskapet Grammofon. Begge album er også gitt ut fysisk som en eksklusiv gaveeske med kunstkort, plate og håndskrevne tekster, hvor fotograf Ellen Lande Gossner har tolket hver låt. Karin Okkenhaug er også en av de første artistene i Norge til å selge musikk og kunst som NFT på markedsplassen OpenSea.
Hun har også sunget duetter med artister som Bjørn Eidsvåg og deLillos.
Karin Okkenhaug har jobbet som korist for artister som CC Cowboys, Dance with a Stranger, Jarle Bernhoft, D'Sound, Lars Lillo-Stenberg, Lisa Nilsson, Maria Mena og Knut Anders Sørum, og har også i en årrekke vært fast korist og sanger på programmer som Idol og Skal vi danse. Seim har sunget på en rekke animasjonsfilmer som Prinsessen og frosken, Min bror Bjørnen, Shrek, Mikkes jul og Istid.
Karin Okkenhaug jobber også som innleser for Lydbokforlaget, Fabel og Storytel , og har blant annet lest romanene Snøhvit må dø, Hagen for små begynnelser, Eplehagen og Min historie av Michelle Obama.
Daptrius
Det har vært usikkert om slekten er monotypisk eller ikke. I fall den er det, så er svartkarakara (D. ater) eneste art. Birds of the World og Clementslista regner imidlertid med sju arter i gruppen, i det de hevder at den genetiske avstanden til gruppene Milvago og Phalcoboenus er så liten at artene bør slås sammen under Daptrius, noe vi følger her.
Inndeling
Inndelingen og rekkefølgen av underartene følger IOC World Bird List 12.1. Norske navn på artene er i henhold til Norsk navnekomité for fugl. Caracara,
Joakim With Steen
Joakim With Steen (født 26. juni 1989 i Trondheim), best kjent under artistnavnet Jowst (vanligvis stilisert JOWST), er en norsk musiker, låtskriver og musikkprodusent. Han ble kjent i Norge da han og Aleksander Walmann vant Melodi Grand Prix 2017 med sangen «Grab the Moment». Låten ble skrevet med Jonas McDonnell og gitt ut av Warner Music Norge i 2017.
Alsace (vin)
Alsace-vin (i fransk: Vin d ' Alsace) blir produsert i Alsace-regionen i Frankrike. Det produseres noen av Frankrikes beste hvite viner i en mangfoldighet av jordsmonn og druetyper. Alsace er i all hovedsak et hvitvinsdistrikt, og det dyrkes en lang rekke forskjellige hvitvinsdruer, hvor de meste kjente er gewurztraminer, muskatell, pinot blanc, pinot gris, riesling og sylvaner.
Joakim With Steen
Bakgrunn
Steen ble født i Trondheim og vokste opp i bydelen Tiller. Da han var 14 år, flyttet familien til Steinkjer. I Steinkjer fikk Joakim interesse for gitar, band, Rock og låtskriving, og startet det alternative rockebandet "Enter". De deltok på UKM og spilte på mindre lokale scener. Han tok senere musikkprodusent-utdannelse på Noroff i Oslo, og startet Red Line Studio hvor han har jobbet som lydtekniker og produsent siden 2011. Han har jobbet med en rekke artister innen hiphop, elektronisk musikk, pop og rock.
Alsace (vin)
Gewurztraminer og muskatell er begge veldig krydrede og aromatiske, mens Pinot Blanc og Sylvaner er mer nøytrale. Riesling er ofte her i en rikere stil enn man finner i Nord-Tyskland. Alsace riesling minner mer om vinene fra Østerrike, samt Rheinhessen og Pfalz i Tyskland. Pinot Gris er enda rikere i stilen, ofte med en nesten fet munnfølelse.
VM i terrengsykling 1991
VM i terrengsykling 1991 (verdensmesterskapet i terrengsykling) ble arrangert i Barga i Italia i 1991.
Alsace (vin)
Det lages også rødvin og rosévin av pinot noir. I tillegg finnes det musserende, som går under navnet Crémant d'Alsace.
Joakim With Steen
Bakgrunn
I 2016 skrev og produserte han låten «Grab the Moment» under artistnavnet JOWST, satt sammen av de første bokstavene i navnene hans. Dette var hans første originale utgivelse i eget navn, og han fikk med seg sangeren og låtskriveren Aleksander Walmann på vokal. Sangen ble utgitt for strømming og salg 15. februar 2017 og vant den norske finalen i Melodi Grand Prix 11. mars samme år. Steen og Walmann representerte senere Norge i Eurovision Song Contest 2017 i Kyiv, der «Grab the Moment» endte på en tiendeplass i finalen 13. mai.
Alsace (vin)
Smak og karakter
Karakteristisk for alle de beste alsacevinene er deres intense og ikke minst elegante aroma, som lar drues egenart klart tre frem. Alsace er også det eneste klassiske vindistriktet i Frankrike som bygger hele sitt renommé på endrueviner. Regionen produserer intense, rike vellagede hvitviner, variert i stil, med elegante aromaer og med fokusert fruktighet som er konsumklare uten å måtte lagres i kjelleren i flere år. Vinene passer like godt sammen med mat som til å nytes alene.
Klassifisering
Som andre franske vindistrikter, har også Alsace en klassifisering av vinmarkene i et kvalitetshierarki. Mens Burgund f.eks. har fire kvalitetsnivåer (og Bordeaux enda flere), har Alsace bare to: Alsace og Alsace Grand Cru. I sistnevnte er det kun tillatt å bruke druene Gewurztraminer, Muscat, Pinot Gris og Riesling hvis man vil ha Grand Cru-klassifisering.
Joakim With Steen
Bakgrunn
JOWST har gitt ut musikk med Warner Music, Sony Music, UpNorth, og på sitt eget label JOWST AS.
Alsace (vin)
Alsace
Alsace, eller appellation d'origine contrôlée (AOC) Alsace, ble stiftet i 1962. Vinene blir dyrket i nøye oppmerkede parseller i vinmarkene. Dersom druetypen står på etiketten er det krav om 100 % innhold av den druen. Dersom ikke inkludert så er vinen en blandingsvin av ulike druetyper, noen ganger kalt Edelzwicker eller Gentil eller kun produsenten står oppført. I tillegg har 13 kommuner lov å sette kommunenavn på vinen. Dette gjelder: Bergheim, Blienschwiller, Saint-Hippolyte, Côtes de Barr Scherwiller, Côte de Rouffach, Côteaux du Haut Koenigsbourg, Vallée Noble, Klevener de Heiligenstein, Val Saint-Grégoire, Ottrott, Wolxheim, Rodern.
AOC Alsace vin er alltid tappet på en spesiell formet flaske, også kjent som «flûte». Siden 1972 må vinene være tappet i samme region som produsert. AOC Alsace utgjør 74 % av regionens vinproduksjon der 92 % er hvite viner.
Joakim With Steen
Diskografi
Singler som JOWST
Alsace (vin)
Alsace Grand Cru
Appellation d'origine contrôlée Alsace Grand Cru ble stiftet i 1975 og inkluderer 51 klassifiserte områder. Grand Cru viner skal på en unik måte reflektere det terroir vinen lages under. Etiketten må inneholde årgang og ett av områdene innen de 51 klassifikasjonene. I tillegg er det valgfritt å ta med druetypen. Gjennomsnittlig årlig produksjon er cirka 45.000 hektoliter (eller 500.000 kasser), kun 4 % av den totale produksjonen i Alsace.
Crémant d’Alsace
AOC Crémant d’Alsace er toppen av musserende viner produsert i Alsace og ble stiftet i 1976. Crémant d’Alsace fremstilles gjennom annengangs gjæring og lages i all hovedsak fra Pinot Blanc, men også Pinot Gris, Pinot Noir, Riesling eller Chardonnay. Crémant d’Alsace utgjør 22 % av regionens vinproduksjon.
Gode produsenter
Som så ofte ellers i vinverdenen, er det produsenten som er det viktigste å se etter når du er ute etter god kvalitet. Her er noen av de beste vinprodusentene i Alsace:
Riesling
Riesling regnes som den edleste av regionens tillatte druesorter. Typisk karakteristikk er friske blomster, grønne epler, eksotiske frukter, mineraler, sprø forfriskende syrlighet. Riesling er også den druen i Alsace som best uttrykker sitt vekstområde ”terroir”. Enklere rieslingviner fra Alsace kan vanligvis drikkes unge ettersom de allerede da har en stil og tyngde som skiller seg ut fra andre viner. Riesling presenterer seg fra sin beste side når den har fått noen år i flasken. En rikere og mer moden Riesling utvikler seg fra en noe hard og stålaktig begynnelse til en honningaktig fase, og inn i en mer petroleumslignende modenhet. Druens syre kan gi vinen et liv i flere tiår. Eksempler på dette er de søte viner Vendange Tardive og Sélections des Grains Nobles, tilsvarende de tyske Spätlese og Beerenauslese.
Pinot Blanc
Pinot Blanc er kanskje en drue som har vært noe undervurdert, men det er ingen grunn til at den forkastes. Bevilger du litt tid vil du finne en ren, klar, frisk, tiltalende, eplepreget, moderne vinstil med lav syre. Den er lys, behagelig og lite krevende, og passer til en mengde forskjellige retter.
Gewürztraminer
Gewürztraminer, den overveldende bouqueten er ikke til å ta feil av. Tiltrekningen er umiddelbar kraftig med dyp gyllen farge. Intens med rike eksotiske dufter, som av sommerens rosehage, te, mango og pasjonsfrukt; lav syre, ofte høy alkohol, men likevel med en aning bitterhet i en forfriskende avslutning.
Pinot Gris
Pinot Gris regnes av mange som outsideren blant druetypene i Alsace. Som ung kan den presentere seg med intense aromaer og en smak som av bananer, pærer, nektariner og nøtter med bitre toner. Med alderen kan den utvikle en kraft og storhet som man aldri kunne tenke seg i utgangspunktet; fyldig og bløt og med en struktur som gjør at den passer bra til en rekke kjøttretter.
Sylvaner
Sylvaner representerer lett fruktig og blomstrende vin, relativt tidlig dikkeklar med en aning bitterhet i avslutningen.
Muscat d’Alsace
Muscat d’Alsace er litt annerledes. Den har fortsatt friskheten og den gloriøse muskatell-frukten, men den distanserer seg noe fra friske druer ved at den presenteres seg som tørr, med lett syre og tiltalende eleganse. Fordi syren ikke er kamuflert av sødme er den mer fremtredende. Det er kanskje derfor mange foretrekker den som aperitiff.
Chasselas og Auxerrois
Chasselas og Auxerrois, ca 2,4 % av den total produksjon benyttes til blandingsviner og gir viner med intens duft av røde bær med rik fylde og markant tanninstruktur.
Vinruten i Alsace
For å tiltrekke turister og promotere vinene i Alsace, har man utpekt en Route des Vins d'Alsace (på norsk: Vinruten i Alsace). Ruten er en cirka 170 kilometer lang avmerket strekning, som snor seg gjennom de mest fremtredende vinproduserende områder av Alsace og samtidig noen av de skjønneste og mest fotogene steder.
Ruten er lagt så den, hovedsakelig nord-sørgående retning, passerer gjennom i alt 67 kommuner i regionen.
Jenkem
Jenkem er en hallusinogen inhalant, opprettet fra gjæret menneskelig avføring. Jenkem ble på midten av 1900-tallet rapportert som et populært dissosiativt rusmiddel blant gatebarn i Zambia. Ordet Jenkem stammer fra Genkem, en merkevare for lim som var hyppigt brukt blant afrikanske barn. Barna innhalerte limet, eller såkalt sniffet det. Sniffing av lim kan også forekomme idag blant amerikanske skolebarn, men om dette er en urban myte eller ikke er usikkert.
Jenkem blir produsert ved å blande menneskelige ekskrementer, f.eks; avføring, oppkast eller urin sammen i en lukket beholder. Blandingen skal så stå i solen i flere uker, hvor en spesiell gass (muligens metangass) blir formet. Når denne gassen inhaleres, skaper det en hallusinogen effekt.
Liechtenstein under EM i svømmesport 2016
Liechtenstein deltok under EM i svømmesport 2016 i London i Storbritannia fra 9. til 22. mai 2016.
Chowking
Chowking (kinesisk: 超群) er en hurtigmatkjede som ble grunnlagt på Filippinene. Konseptet kombinerer vestlig hurtigmatkultur med kinesisk mat. Chowking selger blant annet nudelsuppe, dim sum, halo-halo og risretter. Deres Chicken Lauriat er også blant de best-selgende retter. Chowking ble grunnlagt i 1985 av Robert Kuan som kinesisk motstykke til den amerikanske hurtigmatkjeden McDonald’s. I 1989 startet Chowking med sitt ekspansjonskonsept med franchising og utvidet således sitt nett ut over hele Filippinene. Den 1. januar 2000 ble Chowking passert av Jollibee som største hurtigmat-kjede i landet.
I mars 2010 ble Filippinenes 400-ede Chowking-restaurant åpnet. Det var da dessuten 30 av restaurantene i USA og i Midtøsten.
Johann Berenberg
Johann Berenberg (født 12. mars 1718 i Hamburg, død 2. mars 1772 i Hamburg) var en kjøpmann og bankier fra bystaten Hamburg og eier av Berenberg Bank. Banken bærer fortsatt hans navn (Joh. Berenberg, Gossler & Co.). Han var også kunstsamler og hadde en rekke offentlige verv.
Han tilhørte den hanseatiske bankierfamilien Berenberg, som kom fra Antwerpen i dagens Belgia til Hamburg sent på 1500-tallet, og var sønn av kjøpmann, bankier og senator i Hamburg Rudolf Berenberg (1680–1746) og Anna Elisabeth Amsinck (1690–1748). Moren tilhørte en hanseatisk familie av nederlandsk opprinnelse, og familien hadde i hans levetid fortsatt i stor grad en nederlandsk identitet. Hans morfar Paul Amsinck var kjøpmann i Lisboa og Hamburg. Han var også etterkommer etter Welserfamilien. Berenberg Bank hadde blitt etablert i 1590 av hans belgiskfødte tippoldefar, Hans Berenberg og dennes bror Paul Berenberg, som begge var gift med døtre av den kjente Antwerpen-kjøpmannen Andries Snellinck og Françoise de Rénialme.
Johann Berenberg ble i 1748 gift med Anna Maria Lastrop (1723–1761), datter av kjøpmann i Hamburg og 1747 «Bancobürger» Wichmann Lastrop og bl.a. oldebarn av kjøpmann i Bremen og leder for det hanseatiske kontor i Bergen Diedrich Wolpmann.
Wichmann Lastrop (o. 1620 Osnabrück-1687) flyttet til Hamburg og ble borger der i 1645, og i 1651 giftet han seg med Elisabeth Kempe (1633-1681), en datter av Barthold Kempe (+1661), 1621 borger av Hamburg og 1648 «Jurat» til St. Katharinen, og 2. hustru Elisabeth Schele (Scheele) (+ 1670). Deres sønn Peter Lastrop (1656 Hamburg-1709 Holland) ble i 2. ekteskap i 1695 med Anna Maria Tietgens (Tietkens) (1677-1716) (mor: Anna Maria Trebbe) far til Wichmann Lastrop (1696 Hamburg-1730), som i 1. ekteskap med Ilsabe Tönnies (Tonnies) (1702-1739) (mor: Anna Wolpmann) ble far til Anna Maria Lastrop, Johann Berenbergs hustru. De hadde en sønn og en datter.
Sønnen Rudolf Berenberg, som muligens var psykisk syk, døde 20 år gammel i den nederlandske kolonien Surinam i Sør-Amerika i 1768, etter at han hadde blitt sendt dit som representant for farens firma, og samme år døde broren Paul Berenberg uten arvinger. Dermed var datteren Elisabeth Berenberg eneste arving til Berenberg Bank. I desember 1768 ble hun gift med farens medarbeider Johann Hinrich Gossler i det som den kjente historikeren og etterkommeren Percy Ernst Schramm har kalt et fornuftsekteskap, og året etter tok Johann Berenberg opp svigersønnen som medeier i Berenberg Bank. Ved Johann Berenbergs død i 1772 ble Johann Hinrich Gossler firmaets leder og eneeier. Elisabeth Berenberg og Johann Hinrich Gosslers etterkommere omfattet mange av de mest prominente personene i Hamburg gjennom hele 1800-tallet, herunder flere senatorer og statsoverhoder i byrepublikken. Johann Berenbergs tippoldebarn, bankieren Johann von Berenberg-Gossler, ble tildelt navnet Berenberg-Gossler av Hamburgs senat i 1880 og senere adlet av Preussen som baron av Berenberg-Gossler.
Johann Berenberg er bl.a. omtalt i Percy Ernst Schramms monumentale verk om sin egen familie, Neun Generationen.
Nata de coco
Nata de coco (port./span. for kokoskrem) er en søtrett som stammer fra Filippinene. Den lages av bakterielt fermentert kokosnøtt saft og minner i konsistens om gelatin, skjønt er for det meste fastere. Den lite smaksintensive Nata de coco blir som regel aromatisert. Den brukes gjerne i terningsform i puddinger, eller som rent tilbør til puddinger. Dessuten kan den finnes til andre desserter, til yoghurt eller til drikke.
Den kjære familie (film)
Den kjære familie (svensk: ) er en svensk filmkomedie fra 1933 i regi av Gustaf Molander. Manuset ble skrevet av Gösta Stevens og Gustaf Molander. Det var basert på danske Gustav Esmanns skuespill Den kære Familie, som ble uroppført på Det Kongelige Teater i København 1. mai 1892 og som hadde svensk premiere på Dramaten i Stockholm 17. september 1892 Rollen som Lilli, som er gift med friherre Clas af Leijonstams frue, spilles av norskfødte Tutta Rolf.
Den kjære familie ble spilt inn i Filmstaden i Råsunda, Åre, Skåne og Stockholm.
Filmen hadde svensk premiere i Gävle 23. oktober 1933.
Handling
Filmen handler om en viss grosserer Friis som har tre døtre, hvorav to er gift med menn av overklassen. Clas, mannen til datteren Lilli, har imidlertid store økonomiske problemer. Hans gods Clasberga er belånt og lånene begynner å forfalle. Til slutt lar Clas eiendommen gå på auksjon. Clas og Lilli forsøker seg på å starte restaurant i Stockholm, og da dét mislykkes, åpner de en nattklubb i stedet.
Trold, der vejrer kristenblod
Trold, der vejrer kristenblod er en bronseskulptur opprinnelig skapt av Niels Hansen Jacobsen i 1896.
Figuren viser et mannslignende, muskuløst troll som med den ene hånden holder sin hale og med den andre griper ut etter beskueren. Den ble bestilt i bronse hos kunstneren av brygger Carl Jacobsen i 1901–1902. Den ferdige skulpturen ble oppstillet ved Jesuskirken i Valby ved København, men da symbolikken ble for sterk for Valbyboerne, ble skulpturen flyttet Ny Carlsberg Glyptoteks have hvor den stadig står. Først ble den plassert for gavlen av Glyptoteket, ut mot Tietgensgade, siden ble den flyttet til haveanlegget bak museet hvor også Auguste Rodins Tenkeren står. På 1990-tallet ønsket flere borgere i Valby at trollskulpturen skulle stilles tilbake. Men da Glyptoteket ikke ville avgi skulpturen, ble det i forbindelse med Ny Carlsbergfondets 100 årsjubileum i stedet fremstilt en kopi som ble oppstillet ved Jesuskirken.
Vejen
I 1923 tilkom en kopi foran Kunstmuseet i Vejen i Jylland, som en del av Troldespringvandet. Takket være brannvarme fra det nærliggende elverket, sprang vannet her året rundt frem til 1950-årene. Hvis man besøkte springvannet en kald frostdag ville derfor trollet fremstå i sitt rette element omgitt av damp fra det glohete vannet. Det er denne kopien som kalles «Trold, der lugter menneskekød» i Weilbachs Kunstnerleksikon. Trollet er blitt Vejens vartegn, og inntil Strukturreformen i 2007 inngikk det i kommunens blå-gyldne våpenskjold. I 2011 skulle, ifølge arkitekten, konturen av trollskulpturen utsmykke en ny åtteetasjes bygning i Vejen. Etter protester fra kristne som mente at skulpturen var uttrykk for kristenforfølgelse, ble utsmykningen droppet.
VM i terrengsykling 1993
VM i terrengsykling 1993 (verdensmesterskapet i terrengsykling) ble arrangert i Métabief i Frankrike i 1993.
Verdenscupen i skiskyting 2022/23 — 20km normaldistanse menn — Ruhpolding
20km normaldistanse for menn i Ruhpolding var andre 20km for menn i Verdenscupen i skiskyting 2022/23. På normaldistanse er det skyting i denne rekkefølgen. Liggende - stående - liggende og stående. Hver bom gir 1 tilleggsminutt.
Dharma-dharmatā-vibhāga
Dharma-dharmatā-vibhāga (sanskrit) eller Skillet mellom fenomener og ren væren, er et kortfattet verk innenfor den buddhistiske retningen Yogācāra. Den blir tilegnet Maitreyanātha (ca 270-350 e.Kr.) og diskuterer skillet og korrelasjonen (vibhāga) mellom fenomener (dharma) og virkeligheten (dharmatā).
Verket eksisterer i både en prosaversjon og en versjon i vers og er bare bevart i en tibetansk oversettelse. Sanskrit-originalen skal ifølge den indiske buddhologen og omreisende, Rahul Sankrityayan, ha eksistert i Tibet på 1930-tallet.
Photidae
Photidae er en av tre familier innenfor overfamilien Photoidea i Senticaudata-gruppen av amfipoder. Gruppens arter lever som bentiske bunndyr og kjennes fra Gammaridea-arter på avvikende morfologi i halepartiet.
Denne familien består (2013) av i alt 19 slekter med 225 anerkjente arter. De lever bare i havet.
Gruppens taksonomi
Gruppen ble beskrevet i 1871. En moderne oppdatering av systematikken gis nedenfor i lys av 2013-revisjonen med basis i WoRMS-databasen.
Pilot Flight Academy
Pilot Flight Academy er en av Europas største og mest moderne flyskoler, med avdeling på Sandefjord lufthavn, Torp. Skolen har ca. 300 studenter, hvorav mange er bosatt i campus ved skolen.
Studentene som går integrert pilotutdannelse ved skolen uteksamineres med et internasjonalt EASA CPL(A) IR ME pilotsertifikat med frozen ATPL(A) + MCC/JOC-kurs.
Peder Pedersen
Peder Pedersen er navnet til flere personer:
Mysteriet på Arsenal Stadium
Mysteriet på Arsenal Stadium (britisk tittel: ) er en britisk kriminalfilm fra 1939 regissert av Thorold Dickinson. Dickinson og Alan Hyman adapterte Leonard Reginald Gibbles roman The Arsenal Stadium Mystery fra 1939, mens Patrick Kirwan og Donald Bull skrev filmmanuset. Den var én av de første spillefilmene hvor fotball var et sentralt element i handlingen. I rollene ses blant andre Leslie Banks, Greta Gynt og Ian McLean.
Filmen ble spilt inn i Denholm Film Studios og på location på Arsenal Stadium.
Flere Arsenal-spillere og medlemmer av staben medvirker, men det er bare manageren George Allison som har en talerolle.
Filmen viser opptak fra en virkelig kamp mellom Arsenal og Brentford 6. mai 1939. For anledningen gikk Brentford med på å bære draktene til det fiktive laget The Trojans framfor sine egne.
Handlingen
Filmen er et mordmysterium, lagt - som tittelen antyder - til Arsenal Stadium i Highbury, London, den daværende basen til Arsenal Football Club, som på den tiden var ett av de dominerende lagene i engelsk fotball.
Bakgrunnen er en vennskapskamp mellom Arsenal og amatørlaget The Trojans. Én av The Trojans spillere, Jack Dyce, dør plutselig under kampen, og når det avsløres at han hadde blitt forgiftet faller mistanken både på hans lagkamerater og hans tidligere elskerinne. Inspektør Slade blir tilkalt for å løse mordet.
Kaldefjell
Kaldefjell er et fjell sørøst for Suldalsvatnet i Suldal kommune i Rogaland. Den høyeste toppen ligger på 1 449 moh.
Peter Esdaile
Peter Esdaile (født 20. oktober 1947 i Montréal i Canada) er en norsk maler og grafiker.
Bakgrunn og arbeid
Peter Esdaile vokste opp i Oslo og Bærum. Han studerte ved Statens Håndverks- og Kunstindustriskole 1966-68 og Statens kunstakademi 1968-1973. Under utdannelsen arbeidet Esdaile aktivt med grafikk, maleri og skulptur. Esdaile hadde sin første separatutstilling i Unge Kunstneres Samfunn i 1971 og har siden stilt ut i blant annet Bærum Kunstforening, Gulden Kunstverk, Drammen Kunstforening og Galleri F 15 i Norge i tillegg til i USA, Danmark, Island, England, Tyskland og Spania. Han har utført en flere utsmykningsoppdrag og er innkjøpt av Nasjonalgalleriet, Riksgalleriet, Norsk kulturråd, Bærum kommune og Oslo kommunes kunstsamlinger.
Esdaile lager både figurative og geometriske bilder, noen med surrealistiske trekk, andre med samfunnskritisk budskap.
Estland under VM i friidrett 2015
Estland deltok under VM i friidrett 2015 (utendørs) fra 22. august til 30. august 2015 i Beijing i Kina.
Peter Esdaile
Bakgrunn og arbeid
Esdaile har i perioder bodd i USA.
VM i terrengsykling 1994
VM i terrengsykling 1994 (verdensmesterskapet i terrengsykling) ble arrangert i Vail i USA i 1994.
Estland under VM i friidrett 2015
Resultater
(q – kvalifisert, NM – intet gyldig resultat, SB – årsbeste)
Cartwrightia
Cartwrightia er en slekt av biller som hører til familien skarabider (Scarabaeidae).
Utseende
Små (3 - 4 millimeter), avlange, rødbrunlige gjødselbiller, kroppen delvis med silkeaktig bestøvning. Hodet er stort og bredt med ganske små fasettøyne, foran litt innbuktet. Pronotum er stort, mye bredere enn hodet og litt bredere enn dekkvingene, bredest foran, med to store, femkantede groper i midten foran, en midtfure i den bakerste halvdelen og et par skrå furer som går innover mot midten bak de femkantede gropene. Dekkvingene er nesten jevnbrede og hver dekkvinge har tre skarpe lengderibber. Beina er ganske slanke.
Parchamo
Parchamo (6,273 moh.) er en fjelltopp i Nepal. Toppen hører til fjellgruppen Rolwaling Himal i Himalaya.
Cartwrightia
Levevis
Billene har blitt funnet sammen med bladskjærermaur (Atta spp.) og kommer av og til til lys om natten.
Renhet
Renhet er et mangetydig begrep. Rent etymologisk er ordet avledet av ren og suffikset -het. Uttrykket forkom også i norrønt, som «hreinleikr».
Cartwrightia
Utbredelse
Slekten er utbredt i Mellom-Amerika og det nordlige Sør-Amerika.
Renhet
Direkte forklart er ren det motsatte av skitten, men i overført betydning kan det også uttrykke uskyld eller den tilstand å ha en uplettet sjel. I Ibsens Brand er det tale om en «Viljens Renhed»:"Og Sejersprisen? Viljens Renhed, i Troen Flugt, i Sjælen Enhed, – hin Offerlydighed, som gav med Jubel indtill Død og Grav, – en Tornekrans om Hvermands Tinding, – se, det skal vorde eders Vinding!»"I religiøs kontekst kan «renhet» henspille på å være seksuelt uerfaren før ekteskapet eller som en form for askese å være fullstendig seksuelt avholdende og leve i sølibat, slik eksempelvis Magnus Orknøyjarl gjorde.
Det de omflakkende jernbanebyggerne, rallarne, omtalte som «renhårig slusk» tok utgangspunkt i et konkret bilde; å være fri for lus i hodebunnen, men begrepet ble brukt til å karakterisere en skvær person, en som var til å stole på, og som fulgte gruppens moralkodeks.
Renhet viser dessuten til slikt som er enkelt eller som står alene. I en slik kontekst kan en enten snakke om metallers renhet eller vinens renhet, som betyr at gjenstanden fremstår ublandet og ekte. I begge tilfeller lar det seg gjøre å oppgi i prosent hvor stor grad av renhet en opererer med. Selv menneskers etniske renhet ble i tiden før andre verdenskrig gjort til tema for ideer om rasehygiene.
Miriam Leslie
Miriam Firenze Squier Leslie (pikenavn: Folline, født 5. juni 1836 i New Orleans i Louisiana, død 18. september 1914) var en amerikansk magasinutgiver og forfatter. Hun var gift med Frank Leslie og arvet til hans forlagsvirksomhet som hun utviklet fra et usikkert foretagende til en lønnsom virksomhet. Etter ektemannens død forandret hun navnet på hans publikasjon Frank Leslie's til sitt eget.
Biografi
Hun har beskrevet sin egen barndom som «as starved and pinched as far as love and merriment go» Leslie var etterkommer av en edel hugenottfamilie. Etter en tur til Frankrike i 1901 tok hun tittelen Baronesse de Bazus. Hun vokste tilsynelatende opp i New York City og snakket nesten flytende fransk, spansk og italiensk.
Hun var gift fire ganger. Hennes første ekteskap inngått 25. mars 1854 med David Charles Peacock. Det ekteskapet ble annullert to år senere, og hun giftet seg med sin andre ektemann, antropologen Ephraim Squier. . Da redaktøren av Frank Leslie's Lady's Magazine hadde blitt syk, sannsynligvis i slutten av 1860-årene, tok hun frivillig på seg å fylle stillingen mens den syke redaktøren ikke fikk lønn. Redaktøren døde og hun tok stillingen permanent, Den 18. november 1871 viste bladet at det var «Redigert av Miriam F. Squier.»
Hun skilte seg fra Ephraim Squier 31. mai 1873 og giftet seg med magasinutgiveren Frank Leslie. Under sin bryllupsreise møtte paret poet og forfatter Joaquin Miller. Den nye fru Leslie og Miller begynte en affære og hovedpersonen i hans bok The One Fair Woman ble modellert etter henne. Leslies sommerhjem lå i Saratoga Springs, New York hvor de underholdt mange av tidens kjente og hun var en ledende skikkelse i samfunnet. I 1877 tok de en flott togtur med et stort følge fra New York til San Francisco. Hun skrev sine erindringer fra denne turen i boken From Gotham til Golden Gate. Utgiftene for denne turen og depresjonen etterlot Leslie's forretningsvirksomhet i dårlig forfatning og med stor gjeld.
Da Frank Leslie døde i 1880 beløp gjelden seg til 300 000 dollar og hans testamente ble omstridt. Miriam Leslie overtok virksomheten og fikk den lønnsom. Hun gikk så langt som å få sitt navn skiftet ut med Frank Leslies i juni 1881. Senere foretok hun en omorganisering av virksomheten, og ble dens president. Opplaget av Popular Monthly økte med 200 000 eksemplarer på fire måneder under hennes ledelse.
Mens hun var i utlandet i 1891 giftet hun seg med Willie Wilde, en eldre bror av Oscar Wilde, men to år senere ble hun skilt fra ham. I 1902 solgte hun ut alle sine interesser i magasinet.
I sitt testamente bestemte hun at Carrie Chapman Catt skulle forvalte det meste av hennes formue til Kampanjen for kvinners stemmerett, men slektningene omstridte hennes testamente.
Hun ble gravlagt i Woodlawn Cemetery i Bronx.
Georgia under VM i friidrett 2015
Georgia deltok under VM i friidrett 2015 (utendørs) fra 22. august til 30. august 2015 i Beijing i Kina.
Resultater
(q – kvalifisert, NM – intet gyldig resultat, SB – årsbeste)
Mount Washington Cog Railway
Mount Washington Cog Railway er en tannstangbane i New Hampshire i USA. Den ble åpnet i 1869, og er regnet som verdens første fjelljernbane med tannstangdrift. Jernbanen er 4,8 km lang og går fra 820 moh til stasjonen på toppen av Mount Washington på 1 917 moh. Turen opp tar omtrent 65 minutter, mens turen ned tar 40 minutter. Mount Washington Cog Railway er etter Pilatusbanen i Sveits verdens nest bratteste tannstangbane med en stigning på 25 % i gjennomsnitt, og 37 % på det bratteste. Banen har siden åpningen vært dampdrevet, men har siden 2008 også tatt i bruk dieselhydrauliske lokomotiver som går på biodiesel.
Kristoffer Reitan
Kristoffer Reitan (født 8. mars 1998) er en norsk golfspiller.
Han ble i en alder av 20 år første nordmann til å kvalifisere seg til US Open.
Kristoffer Reitan er sønn av Magnus Reitan, barnebarn av Odd Reitan og nevø av Ole Robert Reitan.
Germany Calling
Germany Calling (fritt oversatt: Tyskland kaller! eller Tyskland anroper!) var en tysk propagandakringkaster i Nazi-Tyskland. Den var myntet på lyttere i Storbritannia og USA under andre verdenskrig. Hver sending begynte med ordene ''«Germany Calling! Here is Reichssender Bremen»''. I dag er den best kjent for en av stasjonens nyhetsopplesere, Lord Haw-Haw, egentlig William Joyce, som var tysk radios mest fremtredende engelsk-språklige oppleser.
Det vanlige innhold i sendingene var nyheter og jazzmusikk (som var forbudt på tyske innenlandske stasjoner). De private meldingene var en integrert del av programmene hvor krigsfanger fikk anledning til å sende personlige hilsener til slektninger i hjemlandet, noe som gjorde at programmet ble ganske populært blant lyttere, spesielt i Storbritannia og USA.
Germany Calling ble etablert av Reich und Propaganda Minister Joseph Goebbels. Som propaganda-stasjon var den hovedsakelig rettet mot lyttere i Storbritannia og De forente stater, så vel som andre deler av verden. Sendingene ble sendt på kortbølge på om lag 30 språk.
Planodema
Planodema er en slekt av biller som tilhører den artsrike underfamilien Lamiinae i familien trebukker (Cerambycidae).
Germany Calling
Germany Calling sendte sitt siste program 30. april 1945, da Bremen ble erobret av den britiske hæren.
Studio
I motsetning til stasjonens vanlige annonsering Germany Calling, Here is Reichssender Bremen lå ikke stasjonen i Bremen, men i Osterloog, Hamburg,  selv om den under krigen sendte fra blant annet Berlin, Luxembourg, og Apen.
Planodema
Utseende
Små til middelsstore, noe avlange, mørkt brunlige trebukker. Pronotum er tønneformet med en liten tann på hver side. Dekkvingene er parallellsidige med rettvinklede "skuldre".
Jonas McDonnell
Jonas McDonnell (født 2. mai 1986) er en norsk låtskriver og musiker fra Hønefoss. Han har skrevet teksten til sangen «Grab the Moment» som vant Melodi Grand Prix 2017. Sangen ble framført av JOWST og Aleksander Walmann, og den kom på en tiendeplass i Eurovision Song Contest 2017 i Kyiv i mai samme år.
Planodema
Levevis
Som de fleste andre trebukker borer larvene i ved.
Jonas McDonnell
Bakgrunn
McDonnell har drevet med musikk siden han var tenåring og har vært medlem i flere band siden. Som 15-åring laget han trancemusikk ved hjelp av musikkprogramvaren Fruity Loops, og som 16-åring begynte han å rappe og lage egne låter. Etter noen år med rapping, begynte han å skrive og synge låter innen pop-sjangeren, akkompagnert av gitar.
Red Ribbon Bakeshop
Red Ribbon Bakeshop, Inc. er et filippinsk selskap som driver en fast-food og bakeri-kjede under merkevarenavnet Red Ribbon.
Halfdan Strøm (arkitekt)
Halfdan Strøm (født 19. august 1872, død 6. januar 1921) var en norsk arkitekt.
Under høykonjunkturen på siste halvdel av 1890-tallet hadde han egen praksis og tegnet en rekke bygårder i Kristiania. Disse er preget av historisme med dragning mot jugendstil. I 1900 var han ansatt som avdelingsarkitekt hos Stadsarkitekten i Kristiania. Av kjente oppdrag i den forbindelse er klokketårn og toalettbygg ved Vestre gravlund.
Strøm utvandret til USA, nærmere bestemt Chicago, i 1903.
Gareth Sparham
Gareth Sparham (født 1948 i Storbritannia) er en oversetter innenfor feltet tibetansk buddhisme. Han har levd som buddhistmunk innenfor det tibetanske eksilmiljøet i Dharamsala, India i tyve år og studerte ved Institutt for buddhistisk dialektikk fra 1974 til 1982. Han tok sin Ph.D. i 1989 ved University of British Columbia i 1989, og trakk seg tilbake fra sin posisjon som fordragsholder ved Department of Asian Languages and Cultures i University of Michigan i 2009.
Red Ribbon Bakeshop
Bakgrunn
I 1979 etablerte Amalia Hizon Mercado og hennes ektemann, Renato Mercado, Red Ribbon som et lite kakeutsalgssted på Timog Avenue i Quezon City. I 1984 åpnet de sin første oversjøiske forretning i West Covina i California i USA. Selskapet begynte med franchising i 1999.
Det var (pr 2007) mer enn 200 filialer rundt om på Filippinene, 32 i California; to i Las Vegas; to i New Jersey (Jersey City og Bergenfield); én i Metropolitan Phoenix; en i New York City; én i Virginia Beach i Virginia og en i Houston i Texas.
I 2005 ble Red Ribbon kjøpt av Jollibee Foods Corporation (JFC), et konglomerat av fast-food-kjeder på Filippinene. Selskapet Red Ribbon Bakeshop, Inc. blir administrert av JFCs holding-selskap, RRB Holdings.
Elaine Thompson-Herah
Elaine Thompson (født 28. juni 1992 i Manchester prestegjeld) er en jamaicansk friidrettsutøver som konkurrerer i sprintløp. Hennes beste internasjonale resultat er sølv på 200 meter ved VM i friidrett 2015. Elaine Thomson vant gull på 100 meter i OL i Rio de Janeiro i 2016.
Idrettskarriere
I 2013 løp hun 100 meter på 11,41 under Gibson Relays, og kom på andreplass bak Carrie Russell i det jamaicanske intercollegemesterskapet. I CAC-mesterskapet i friidrett 2013 i Morelia løp hun første etappe på 4 × 100 meter, der Jamaica vant med tiden 43,58.
Hun vant det det jamaicanske intercollegemesterskapet for første gang i 2014, og kom på femteplass i det jamaicanske mesterskapet med 11,26 sekunder. Hennes sesongbestenotering på 100 meter ble 11,17 sekunder. Under Samveldelekene 2014 i Glasgow deltok hun i innledningsheatet, men ikke i finalen, der Jamaica vant.
Thompson fikk sitt internasjonale gjennombrudd i 2015. Hun vant det jamaicanske intercollegemesterskapet på nytt i mars, og brøt 11-sekundersgrensen på 100 meter ved UTech Classic 11. april, der hun løp på 10,92 og satte årsbeste i verden. Hun løp på 10,97 i Jamaica International Invitational, og satte personlig rekord på 10,84 i Prefontaine Classic. Hun deltok ikke på 100 meter i det jamaicanske mesterskapet, men satset heller på 200 meter fram mot VM i friidrett 2015. Hun ble jamaicansk mester på 200 meter, med tiden 22,51 og ble med det kvalifisert for VM.
Under VM 2015 i Beijing fikk hun sølv bak Dafne Schippers, med ny personlig rekord på 21,66.
Hun tok to gull og ett sølv under Sommer-OL 2016.
Vanessa Springora
Vanessa Springora (født 1972) er en fransk forfatter og dokumentarfilmskaper. Hun er også forlagssjef i det franke forlaget Julliard. Springora er forfatteren av memoarboken Samtykket (fransk Le Consentement), som beskriver seksuelle overgrep hun opplevde som 14-åring fra forfatteren Gabriel Matzneff, da 49. Boken ble en bestselger og førte til endringer i den franske samtykkeloven.
Tidlig liv
Født og oppvokst i Paris med moren, Springora studerte ved college Jacques-Prévert, og senere lycée Fénelon i Paris, før hun tok en Diplôme d'études approfondies i moderne litteratur ved Sorbonne Université.
William Walker
William Walker er navnet til flere personer:
NRK Jazz
NRK Jazz er en av NRKs tretten radiokanaler og sender jazzmusikk og programmer om og rundt jazz 24 timer i døgnet. Kanalen startet opp i juli 2007 som en nettradiokanal. Kanalen var i starten kun tilgjengelig på NRK.no og på DAB-nettet mellom midnatt og klokken 06.00. I mai 2008 fikk kanalen sin egen plass på det norske DAB-nettet og startet døgnkontinuerlige sendinger på DAB+.
Aparammoecius
Aphodius (Aparammoecius) er en underslekt eller slekt av biller som hører til familien skarabider (Scarabaeidae) i gruppen skarabider (Scarabaeoidea). Gruppen omfatter bare én kjent art.
Utseende
Små (ca. 3 millimeter), blanke, mørke gjødselbiller. Hodet er skovlformet, litt innbuktet foran. Pronotum er grovt og spredt punktert. Dekkvingene har fine punktstriper.
Levevis
Disse billene lever trolig i møkk.
Utbredelse
Slekten er utbredt i Sentral-Asia.
Knut Heidem
Knut Heidem (født 30. april 1938 i Lyngør) er en norsk sakprosaforfatter og lokalhistoriker.
Heidem er utdannet bibliotekar, og har arbeidet ved Nasjonalbiblioteket og Universitetsbiblioteket i Oslo frem til han ble pensjonert. Hans forfatterdebut kom i 2012 med sakprosaboken Slaget i Lyngør 1812 : Najadens tokt i historiens lys, som han i 2013 ble tildelt Sørlandets litteraturpris i sjangeren sakprosa for. Boken ble i 2012 «Årets Tvedestrandsbok» Boken fikk gode kritikker, Karsten Alnæs skrev i sin anmeldelse i Dag og tid 15. juni 2012 blant annet «''...Knut Heidem har skrive ei bok til å bli klok av - og det for langt fleire enn dei som bur i Lyngør. [...] Dei som bur i Lyngør, har all grunn til å vere nøgde med ein så grundig dokumentasjon...», og på Norsk Maritimt Museums nettsider beskrives den som en «rik og vel dokumentert bok''».
European Cup Winter Throwing 2014
European Cup Winter Throwing 2014 ble arrangert 16. og 17. mars 2014, på Centro Nacional de Lançamentos (National Throws Centre) og Estádio Municipal i Leiria i Portugal. Dette var den 14. utgaven av European Winter Throwing Cup som ble arrangert. Arrangør var European Athletic Association og Federação Portuguesa de Atletismo.
Konkurransen var både for senior og U23 junior.
Sprint-NM på skøyter 1987
Sprint-NM på skøyter 1987 ble avholdt 4. og 5. januar 1987 på Hamar stadion i Hamar. Teknisk arrangør var Hamar Idrettslag.
Plaza de la Democracia (San José)
Plaza de la Democracia er en plass foran festninga som huser Nasjonalmuseet i San José i Costa Rica.
Plassen slik den ser ut i dag ble anlag i 1989 og består av betongterrasser på flere nivåer og ei rekke trapper. Plassen brukes av og til til større utendørskonserter. I den vestlige enden er det et turistmarked. I plassens sørvestlige hjørne står det en statue av president José Figueres.
Liga I 2021–2022
Liga I 2021–2022, var den 104 sesongen av den rumenske topp divisjonen. Sesongen begynte 15. juli 2021 og avsluttet 23. mai 2022. Regjerende mestere CFR Cluj forsvarte tittel å vant sitt åttende seriemesterskap.
Mesterskaps sluttspill
De seks beste lagene fra ordinær sesong møtes to ganger (10 kamper per lag). Lagene starter mesterskaps sluttspillet med poeng fra den ordinære sesongen halvert, rundet oppover, og ingen andre resultater overført fra den ordinære sesongen.
Nedrykks sluttspill
De ti nederste lagene fra den ordinære sesongen møtes én gang for å kjempe mot nedrykk. Lag startet nedrykks sluttspillet med poengene sine fra den ordinære sesongen halvert, rundet oppover, og ingen andre resultater overført fra den ordinære sesongen. Vinneren av nedrykksrunden ender på 7. plass i den samlede sesongtabellen, det andre plasserte laget – 8., og så videre, med det sist plasserte laget på 16.
Europa playoff
I semifinalen spiller 7. og 8.-plassen i Liga I vanligvis en kamp på hjemmebanen til 7. plassen. Laget på 7. plass, Sepsi, kvalifiserte seg til Europa Conference League som vinnere av den rumenske cupen, så semifinalen ble ikke spilt. Istedenfor ble det bare en kamp mellom 3 plassen og 8 plassen. Vinneren av den kampen kvalifiserte seg til Conference League andre kvalifiseringsrunde.
Nedrykks kvalifisering
Chindia Târgoviște vant 4–1 på straffer og beholdt plassen.
Universitatea Cluj vant 3–1 sammenlagt og rykket opp til Liga I 2022–2023.
Louise Engen
Martine Louise Engen (født 31. mai 1873 på Jensvold i Bodin, død 4. februar 1947 i Trondheim ) var en norsk fotograf, kvinnesakskvinne og politiker.
Bakgrunn
Hun hadde læretiden sin hos Daniel Georg Nyblin i Christiania, tok kurser der og i Stockholm, og hadde studieopphold i England og USA. I 1893 startet hun egen forretning i Storgata 46 i Bodø sammen med søsteren Elisabeth Marie, som også hadde gått i lære hos Nyblin. En annen søster, Anna, drev i brorens navn en forretning lenger ned i Storgata som solgte prospektkort og fotografiske artikler.
Fotograf
Engen ble medlem av Nordland Fotolaug i 1914, og hadde tillitsverv i flere perioder. Hun var stortingskandidat flere ganger, men ble aldri innvalgt. Hun var medlem av Bodø bystyre i ti perioder, i formannskapet og skolestyret, meninghetsrådet fra 1922. I bystyret var hun valgt inn fra Venstre og hun representerte også Avholdspartiet. I 1918 var hun en av stifterne av Bodø Kvinneråd og var dets formann i 16 år. Hun var utsending til International Council of Womens møter i Washington og London 1925 og 1929, formann i Barnehjemskomiteen fra 1918. Medlem av edruelighetsnevnden, og var særlig opptatt av avholds-, freds- og kvinnesak.
Atelieret hennes ble totalskadet under bombingen av Bødø 27. mai 1940, også alt fotoutstyr. Det kjennes ikke til arbeider utført av Louise Engen etter 1940. Hun bodde i Trondheim under hele krigen og var ikke aktiv fotograf etter 1945. Hennes private fotosamling, positiver av familiær karakter, er bevart, i tillegg har Nordlandsmuseet og Nasjonalbiblioteket en del fotografier etter henne.
Parque de la Paz
Parque de la Paz er en park i distriktet San Sebastián sør i Costa Ricas hovedstad San José. Den har et areal på 53 hektar.
I parken er det blant annet en velodrom, en hockeybane og et åpent område som brukes til konserter. Det er også en rekke fotball- og basketballbaner, samt flere innsjøer.
Parque de la Paz er utforma av Antonio Quesada, og ble innvia 16. september 1989.
VM i terrengsykling 1996
VM i terrengsykling 1996 (verdensmesterskapet i terrengsykling) ble arrangert i Cairns i Australia i 1996.
Parque Nacional (San José)
Parque Nacional er en park i Costa Ricas hovedstad San José. Den er en av parkene i selve bykjernen, og befinner seg i den østlige delen av byen, mellom Avenida 1 og Avenida 3.
Parken ble anlagt i 1895. I midten av parken står monumentet «Monumento Nacional», som ble reist allerede i 1892 og forestiller fem amasoner i bronse, som representerer de mellomamerikanske statene, som kjemper mot den USA-amerikanske leiesoldaten William Walker til hest.